DIALYYSIKATETRIN JUUREN KOTIHOITO

|  |  |
| --- | --- |
| Kuvaus: | Ohjeessa käsitellään dialyysikatetrin kotona tapahtuvaa hoitoa |

Ulostuloaukkoa suositellaan tarkasteltavan säännöllisesti. Katetrin ollessa siisti (0p) tarkistamisen väliä voi pidentää esim 2-5 pvän välein tapahtuvaksi.

Katetrinjuuren suihkuttamisen voi aloittaa 2 viikon kuluttua katetrin laitosta. Suihkuun mennessä

poistetaan siteet katetrin päältä. Ankkuriteippiä EI saa ottaa pois.

Kylpyammeessa istuttaessa varottava, ettei katetrin ulostuloaukko ole vedenpinnan alapuolella.

 Katetrinjuuri suihkutetaan n. kolmesti viikossa. Huolellinen suihkutus lopussa tärkeää, jotta saippuat ja shampoot huuhtoutuvat pois katerinjuurelta. Suihkun jälkeen ankkuriteipit poistetaan ja iho kuivataan puhtailla taitoksilla.

Hoitaja käyttää aina suojahanskoja hoidon aikana. Vältetään puhumista. Tarvittaessa suusuojain käytössä, jos flunssa oireita.

Kostuta muutama taitos Octaniseptillä. Pyyhi katetrinjuuri, lähiympäristö noin 10 cm ympäröivältä alueelta ja katetri taitoksilla noin minuutin ajan. Peitä ulostuloaukko Octaniseptillä kostutetuilla taitoksilla. Anna vaikuttaa 1 minuutti. Ennen kuin laitat turvateipit anna kosteuden haihtua.

Katetri ankkuroidaan silkki- tai Mepitac teipeillä,, jotka kiinnitetään 0,5-1 cm ulostuloaukosta. Huomioitava, että katetri kiinnitetään tunnelin suuntaisesti. Kiinnitä katetri 2-3 ankkuriteipillä, noin 1-2 cm välein.

 Ankkuriteipin tarkoitus on estää katetria liikkumasta, ja näin aiheuttaa vaurioita / ärsytystä ulostuloaukkoon. Katetrinjuuri suojataan haavalapulla (Mepore, Mepilex)

Jotta katetri ei irtoaisi tunnelin seinämästä tai vahingoittaisi ulostuloaukkoa, katetria ei saa painella eikä venytellä. Karstaa tai rupea ei saa poistaa väkisin, jotta vältytään verenvuodolta ja katetrinjuuren ärtymiseltä.

Saunassa voi käydä n. 4 viikon kuluttua katetrin laitosta. Tuolloin on titaaniyhdistäjä suojattava taitoksilla, jotta se ei kuumene.

DIALYYSIKATETRIN ULOSTULOAUKON PISTEYTYS

 0 pist. 1 piste 2 pistettä

Turvotus ei vain ulostuloaukossa< 0.5 cm myös tunnelissa

Karsta ei < 0.5 cm > 0.5 cm

Punoitus ei < 0.5 cm > 0.5 cm

Kipu painettessa ei lievä kova

Eritys ei kirkas märkäinen

Ulostuloaukon infektio on kyseessä, jos pisteitä on yhteensä 4 tai enemmän.